Document ID: 31995L0038

ΟΔΗΓΙΑ 95/38/ΕΚ ΤΟΥ ΣΥΜΒΟΥΛΙΟΥ της 17ης Ιουλίου 1995 για την τροποποίηση των παραρτημάτων Ι και ΙΙ της οδηγίας 90/642/ΕΟΚ που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών και για τον καθορισμό ενός καταλόγου ανώτατων περιεκτικοτήτων
ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
Έχοντας υπόψη:
τη συνθήκη για την ίδρυση της Ευρωπαϊκής Κοινότητας,
την οδηγία 90/642/ΕΟΚ του Συμβουλίου της 27ης Νοεμβρίου 1990 που αφορά τον καθορισμό των ανώτατων περιεκτικοτήτων για τα κατάλοιπα φυτοφαρμάκων επάνω ή μέσα σε ορισμένα προϊόντα φυτικής προέλευσης, συμπεριλαμβανομένων των οπωροκηπευτικών (1), και ιδίως το άρθρο 1,
την πρόταση της Επιτροπής,
Εκτιμώντας:
ότι η Επιτροπή έχει λάβει εντολή, στο πλαίσιο της οδηγίας 90/642/ΕΟΚ, να προετοιμάσει κατάλογο καταλοίπων φυτοφαρμάκων και των ανώτατων περιεκτικοτήτων τους για έγκριση από το Συμβούλιο 7 ότι κατάλοιπα φυτοφαρμάκων μπορεί να προκύψουν σε προΐόντα φυτικής προέλευσης, συμπεριλαμβανομένων των οπωροκηπευτικών, ως αποτέλεσμα ορισμένων γεωργικών πρακτικών 7 ότι είναι αναγκαίο να ληφθούν υπόψη τα σχετικά στοιχεία για τις εγκεκριμένες χρήσεις φυτοφαρμάκων καθώς και τα εποπτευόμενα πειράματα 7 ότι, για την ορθότερη εκτίμηση της προσλήψεως καταλοίπων φυτοφαρμάκων με τη διατροφή, πρέπει να καθορίζονται όταν ενδείκνυται, ανώτατες περιεκτικότητες σε κατάλοιπα για κάθε φυτοφάρμακο σε όλες ταυτοχρόνως τις βασικές κατηγορίες τροφίμων 7 ότι οι εν λόγω περιεκτικότητες αντιπροσωπεύουν τη χρήση ελάχιστων ποσοτήτων φυτοφαρμάκων που απαιτούνται για την αποτελεσματική καταπολέμηση και εφαρμόζονται κατά τρόπο ώστε η ποσότητα καταλοίπων να είναι η μικρότερη δυνατή και τοξικολογικώς αποδεκτή 7 ότι ενδείκνυται τώρα να καθοριστούν ανώτατες περιεκτικότητες σε κατάλοιπα ορισμένων φυτοφαρμάκων σε προϊόντα φυτικής προέλευσης και συγκεκριμένα για τα methidathion, methomyl, thiodicarb, amitraz, pirimiphosmethyl, aldicard, thiabendazole 7 ότι, ωστόσο, δεν είναι δυνατόν να θεσπιστούν ανώτατες περιεκτικότητες καταλοίπων για όλους τους συνδυασμούς καταλοίπων προϊόντων λόγω ανεπαρκών στοιχείων 7 ότι, όσον αφορά το thiabendazole, τα διαθέσιμα στοιχεία δεν επαρκούν για τον καθορισμό, σύμφωνα με τους ισχύοντες κανόνες, ανώτατων περιεκτικοτήτων σε κατάλοιπα για τα εσπεριδοειδή 7 ότι, εντούτοις, το thiabendazole έχει περιληφθεί στον κατάλογο των ουσιών που καλύπτονται από τον κανονισμό (ΕΟΚ) αριθ. 3600/92 της Επιτροπής (2) και έχει ενταχθεί στην πρώτη φάση του προγράμματος εργασίας που προβλέπεται στο άρθρο 8 παράγραφος 2 της οδηγίας 91/414/ΕΟΚ της 15ης Ιουλίου 1991 σχετικά με τη διάθεση στην αγορά φυτοπροστατευτικών προϊόντων (3) 7 ότι σημαντικό στοιχείο του προγράμματος αυτού θα είναι ο καθορισμός των ανώτατων περιεκτικοτήτων που προκύπτουν από τη χρήση τους ως φυτοπροστατευτικών προϊόντων 7 ότι ορισμένα κατάλοιπα φυτοφαρμάκων είναι δυνατόν να προκύψουν σε καρυκεύματα, των οποίων ο έλεγχος ενδέχεται να είναι αναγκαίος 7 ότι απαιτείται η τροποποίηση του παραρτήματος Ι της οδηγίας 90/642/ΕΟΚ, έτσι ώστε να μπορούν να συμπεριληφθούν και τα καρυκεύματα στον κατάλογο των ομάδων των προϊόντων για τα οποία ισχύουν ανώτατες περιεκτικότητες 7 ότι θεωρείται αναγκαίο να τεθούν ανώτατες περιεκτικότητες καταλοίπων σε καρυκεύματα, όσον αφορά ορισμένα μόνον φυτοφάρμακα, λαμβανομένων υπόψη της τοξικότητας των καταλοίπων τους και του τρόπου χρήσης τους 7 ότι, εντούτοις, υπό το φως των σημερινών απαιτήσεων, τα διαθέσιμα στοιχεία δεν επαρκούν για τον καθορισμό ανώτατων περιεκτικοτήτων για ορισμένους συνδυασμούς καταλοίπων φυτοφαρμάκων και προϊόντων 7 ότι, στις συγκεκριμένες περιπτώσεις, θα απαιτηθεί λογικά για τη συγκέντρωση επαρκών στοιχείων περίοδος μέχρι τεσσάρων ετών 7 ότι, κατά συνέπεια, οι ανώτατες περιεκτικότητες θα πρέπει να καθοριστούν βάσει των στοιχείων αυτών το αργότερο την 1η Ιουλίου 2000 7 ότι, ελλείψει ικανοποιητικών στοιχείων, οι περιεκτικότητες θα πρέπει κανονικά να ισοδυναμούν με το κατώτατο όριο αναλυτικού προσδιορισμού 7 ότι επαρκείς δεσμεύσεις για τη συγκέντρωση των απαραίτητων στοιχείων πρέπει να αναληφθούν εντός έτους από την έκδοση της παρούσας οδηγίας 7 ότι οι ανώτατες περιεκτικότητες καταλοίπων που καθορίζονται στην παρούσα οδηγία πρέπει να επανεξεταστούν στα πλαίσια των επανεκτιμήσεων των δραστικών ουσιών που προβλέπονται στο πρόγραμμα εργασίας που αναφέρεται στο άρθρο 8 παράγραφος 2 της οδηγίας 91/414/ΕΟΚ,
ΕΞΕΔΩΣΕ ΤΗΝ ΠΑΡΟΥΣΑ ΟΔΗΓΙΑ:
Άρθρο 1
Η οδηγία 90/642/ΕΟΚ τροποποιείται ως εξής:
1) Το παράρτημα Ι τροποποιείται ως εξής:
ΘΕΣΗ ΠΗΝΑΚΑ
2) Το παράρτημα ΙΙ της οδηγίας γίνεται παράρτημα ΙΙ μέρος Α και συμπληρώνεται ως εξής:
ΘΕΣΗ ΠΗΝΑΚΑ
ΘΕΣΗ ΠΗΝΑΚΑ
ΘΕΣΗ ΠΗΝΑΚΑ
Άρθρο 2 Τα κράτη μέλη θέτουν σε ισχύ, το αργότερο την 1η Ιουλίου 1996, τις νομοθετικές, κανονιστικές και διοικητικές διατάξεις που απαιτούνται για να συμμορφωθούν προς την παρούσα οδηγία.
Οι διατάξεις αυτές, όταν θεσπίζονται από τα κράτη μέλη, αναφέρονται στην παρούσα οδηγία ή συνοδεύονται από παρόμοια αναφορά κατά την επίσημη δημοσίευσή τους. Οι λεπτομερείς διατάξεις για την αναφορά αυτή καθορίζονται από τα κράτη μέλη.
Άρθρο 3
Η παρούσα οδηγία απευθύνεται στα κράτη μέλη.
Λουξεμβούργο, 17 Ιουλίου 1995.

Labels: 0
17
20
6